બીજું એક મહત્ત્વનું પરિબળ BFSI સેગમેન્ટમાં જોવા મળેલું ટર્નઅરાઉન્ડ છે. છેલ્લા કેટલાક ક્વાર્ટરમાં નબળા દેખાવ પછી તેની રેવન્યુ જૂન ૨૦૧૮ ક્વાર્ટરમાં ક્રમિક ધોરણે ૩.૭ ટકા વધી હતી. આ ઉપરાંત અમેરિકન બજારે પણ ભૂતકાળમાં નીચા દરે વૃદ્ધિ પછી હવે ઊંચી વૃદ્ધિ દર્શાવી છે. કુલ આવકમાં BFSI એક તૃતિયાંશથી વધુ હિસ્સો આપે છે અને અમેરિકાનો હિસ્સો ૫૦ ટકાથી વધુ છે તેને ધ્યાનમાં રાખતા ટર્નઅરાઉન્ડથી આગામી ક્વાર્ટર્સમાં વૃદ્ધિને ટેકો મળશે.